《汴梁杂诗四首 其三》
金朝·李汾

楼外风烟隔紫垣，楼头客子动归魂。飘萧蓬鬓惊秋色，狼藉麻衣涴酒痕。

天堑波光摇落日，太行山色照中原。谁知沧海横流意，独倚牛车笑孝孙。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。